CELEX: 32008D0565
Language: hr
Date: 2008-06-30 00:00:00
Title: 2008/565/EZ: Odluka Komisije od 30. lipnja 2008. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja Paecilomyces fumosoroseus soja Fe 9901 i Trichoderma atroviride soja I-1237 u Prilog I. Direktivi Vijeća 91/414/EEZ (priopćena pod brojem dokumenta C(2008) 3114)  Tekst značajan za EGP

03/Sv. 46
            
            
               HR
            
            
               Službeni list Europske unije
            
            
               5
            
         32008D0565
   
               L 181/49
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 30. lipnja 2008.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja Paecilomyces fumosoroseus soja Fe 9901 i Trichoderma atroviride soja I-1237 u Prilog I. Direktivi Vijeća 91/414/EEZ
   (priopćena pod brojem dokumenta C(2008) 3114)
   (Tekst značajan za EGP)
   (2008/565/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:
   
               (1)
            
            
               Direktivom 91/414/EEZ predviđeno je proširenje popisa aktivnih tvari u Zajednici, čije je uključivanje u sredstva za zaštitu bilja dozvoljeno.
            
         
               (2)
            
            
               Dana 4. veljače 2005. društvo FuturEco podnijelo je nadležnim tijelima Belgije dokumentaciju za aktivnu tvar Paecilomyces fumosoroseus soja Fe 9901 sa zahtjevom za njezino uvrštenje u Prilog I. Direktivi 91/414/EEZ. 28. kolovoza 2007. društvo Agrauxin podnijelo je nadležnim vlastima Francuske dokumentaciju za tvar Trichoderma atroviride soj I-1237 sa zahtjevom za njezino uvrštenje u Prilog I. Direktivi 91/414/EEZ.
            
         
               (3)
            
            
               Tijela Belgije i Francuske obavijestila su Komisiju da dokumentacija za predmetne aktivne tvari pri prethodnom razmatranju udovoljava zahtjevima u pogledu podataka i informacija određenih u Prilogu II. Direktivi 91/414/EEZ. Čini se kako dostavljena dokumentacija također udovoljava zahtjevima u pogledu podataka i informacija određenima u Prilogu III. Direktivi 91/414/EEZ za jedno sredstvo za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ, podnositelj zahtjeva je naknadno proslijedio dokumentaciju Komisiji i drugim državama članicama te je ona upućena Stalnom odboru za prehrambeni lanac i zdravlje životinja.
            
         
               (4)
            
            
               Ovom bi se Odlukom na razini Zajednice trebalo službeno potvrditi da dokumentacija načelno udovoljava zahtjevima u pogledu podataka i informacija određenima u Prilogu II. te da za najmanje jedno sredstvo za zaštitu bilja koje sadrži predmetne aktivne tvari udovoljava zahtjevima određenima u Prilogu III. Direktivi 91/414/EEZ.
            
         
               (5)
            
            
               Ova Odluka ne bi trebala dovesti u pitanje pravo Komisije da od podnositelja zahtjeva zatraži dostavljanje dodatnih podataka ili informacija radi pojašnjenja određenih točaka u dokumentaciji.
            
         
               (6)
            
            
               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Ne dovodeći u pitanje članak 6. stavak 4. Direktive 91/414/EEZ, dokumentacija o aktivnim tvarima utvrđenima u Prilogu ovoj Odluci, dostavljena Komisiji i državama članicama s ciljem uvrštenja tih tvari u Prilog I. toj Direktivi, načelno udovoljava zahtjevima u pogledu podataka i informacija određenima u Prilogu II. toj Direktivi.
   Uzimajući u obzir predložene načine uporabe, dokumentacija također udovoljava zahtjevima u pogledu podataka i informacija određenima u Prilogu III. toj Direktivi za jedno sredstvo za zaštitu bilja koje sadrži tu aktivnu tvar.
   Članak 2.
   Država članica izvjestiteljica detaljno razmatra dokumentaciju iz članka 1. i Komisiji što je moguće prije, a najkasnije u roku od jedne godine nakon datuma objave ove Odluke u Službenom listu Europske unije, dostavlja zaključke svog razmatranja uz preporuku o uvrštenju ili neuvrštenju aktivnih tvari iz članka 1. u Prilog I. Direktivi 91/414/EEZ te o svim uvjetima za ta uvrštenja.
   Članak 3.
   Ova je Odluka upućena državama članicama.
   
      Sastavljeno u Bruxellesu 30. lipnja 2008.
      
         
            Za Komisiju
         
         Androulla VASSILIOU
         
            Članica Komisije
         
      
   
   
      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2008/45/EZ (SL L 94, 5.4.2008., str. 21.).
   
      PRILOG
      
         Aktivna tvar na koju se ova Odluka odnosi
      
      
                  Uobičajeni naziv, identifikacijski broj CIPAC
               
               
                  Podnositelj zahtjeva
               
               
                  Datum podnošenja zahtjeva
               
               
                  Država članica izvjestiteljica
               
            
                  
                     Paecilomyces fumosoroseus
                  
                  soj Fe 9901
                  CIPAC-br.: nije relevantno
               
               
                  FuturEco
               
               
                  4. veljače 2005.
               
               
                  BE
               
            
                  
                     Trichoderma atroviride
                  
                  soj I-1237
                  CIPAC-br.: nije relevantno
               
               
                  Agrauxine
               
               
                  28. kolovoza 2007.
               
               
                  FR